Rohe ture-whaiaro o Haina

Ko te rohe ture-whaiaro (Reo Hainamana: 自治区; pinyin: Zìzhìqū) he wāwāhanga whakahaere mātāmua ki te Tūwehe-ā-Iwi o Haina.  Pērā i ngā rohe Haina katoa, he kāwanatanga haukāinga tō te rohe ture-whaiaro, engari he maha ake ngā tika hanga ture tō te rohe ture-whaiaro i ō ērā atu wāwāhanga mātāmua.  He mea whakaū ngā rohe ture-whaiaro mā ngā wāhi reira noho ai te tokomaha o (t)ētahi momopori tokoiti.  Ko te rohe ture-whaiaro o Mongōria Roto te mea whakaūngia tuatahitia i te tau 1947;  i whakaturewhaiarotia te rohe o Xinjiang i te tau 1955; ngā rohe o Guangxi me Ningxia i te tau 1958; ā te rohe o Tīpeta i te tau 1965.  He mea tautohetia tīweraweratia te whakaingoatanga o te rohe o Guanxi hei wāhi Iwi Zhuang, ā, i te rohe o Ningxia hei wāhi Iwi Hui (whakahua: “Hwei”), i te mea e rua hautoru o te taupori o ia rohe he tāngata Iwi Han, ehara i te momopori tokoiti.  Ahakoa he iti iho anō te tau o te Iwi Mongōria ki te rohe o Mongōria Roto hei ōwehenga o tēnā rohe, kāore ngā tāngata o reira i whai wāhi mō te mautohe nō te tīmatanga ngātahitanga o te Kaiākiri Haina.